Keith Connor

Keith Leroy Connor (s. 16. syyskuuta 1957 Anguilla) on brittiläinen kolmiloikkaaja. Hän muutti synnyinmaastaan Anguillasta Britanniaan ollessaan kuusivuotias.

Connor sai hopeaa sisäratojen EM-kilpailuissa Milanossa 1978 tuloksella 16,53. Hän voitti samana vuonna kultaa Kansainyhteisön kisoissa Edmontonissa loikittuaan 17,21. Prahan EM-kilpailuissa hän oli kuudes ja Moskovan olympialaisissa 1980 neljäs.

Connor loikki sisäratojen maailmanennätyksen 17,31 Detroitissa 13. maaliskuuta 1981. Ulkorataennätyksensä 17,57 hän hyppäsi Provossa 5. kesäkuuta 1982. Hän voitti 1982 Euroopan-mestaruuden Ateenassa tuloksella 17,29 ja Kansainyhteisön kisat Brisbanessa tuulituloksella 17,81.

Connor karsiutui loppukilpailusta Helsingin MM-kilpailuissa 1983. Hän sai pronssia Los Angelesin olympialaisissa 1984 tuloksella 16,87.

Lähteet 

Brittiläiset kolmiloikkaajat
Brittiläiset olympiamitalistit
Vuonna 1957 syntyneet
Elävät henkilöt